19/06/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 7 de xuño de 2018, pola que se concede a autorización administrativa previa, de construción e declaración de utilidade pública, en concreto, dunha instalación de distribución eléctrica en Valdoviño (IN407A 2016/031-1)

Expediente: IN407A 2016/031-1 Promotor: UNION FENOSA DISTRIBUCION, S. A. Instalación: Retranqueo LMT CDR-803 Porta do Sol Concello: Valdoviño 1 O 16 de febreiro de 2016, o promotor solicitou a autorización administrativa previa, a autorización administrativa de construción e a declaración de utilidade pública da instalación de distribución eléctrica indicada.2 Características técnicas: – Reforma liña eléctrica de media tensión aérea CDR-803 a 20 kV, cunha lonxitude de 0,117 km, coa orixe en apoio nº 18/6 existente da LMT CDR-803, no tramo da derivada ao CT Porta do Sol (expediente 7372), condutor tipo LA-30 mm2 (condutor existente) e final en apoio nº 18/7 proxectado, que substitúe o existente da LMT CDR-803, no tramo da derivada ao CT Porta do Sol (expediente 7372). – Liña eléctrica de media tensión subterránea, a 20 kV, cunha lonxitude de 0,029 km, coa orixe no paso de aéreo a subterráneo a realizar no apoio nº 18/7 proxectado que substitúe o existente, da LMT CDR-803, condutor tipo RHZ1-2 OL-12/20 kV 1x240 mm2 Al e final no CT Porta do Sol (expediente 7372). 3 O proxecto someteuse ao trámite de información pública mediante resolución publicada nos seguintes medios: – Resolución información pública: 2 de marzo de 2016. – DOG: 4 de abril de 2016. – BOP: 18 de marzo de 2016. – Xornal La Voz de Galicia: 15 de abril de 2016. – Taboleiro de anuncios do concello: segundo certificado municipal do 25 de abril de 2016. Ao mesmo tempo, realizáronse notificacións individuais aos titulares que figuran na relación de bens e dereitos afectados.4 Durante o período en que se someteu ao trámite de información pública presentáronse as seguintes alegacións. Maria Braulia Adela Elena Pedrido Villasanti, mediante escrito recibido o 22 de abril de 2016, propón unha solución técnica alternativa á do proxecto e manifesta a súa preocupación por que a liña soterrada impida a entrada de vehículos á finca. Destas alegacións déuselle traslado ao promotor, que contestou mediante o escrito do 6 de marzo de 2018 valorando as alegación presentadas por Maria Braulia Adela Elena Pedrido Villasanti, rexeitando o trazado alternativo proposto polo reclamante manifestando, en síntese, o seguinte: – Que o deseño presentado e o mais axeitado para o fin perseguido. – Na parcela afectada non se dan as limitacións á constitución da servidume do artigo 161 do Real Decreto 1955/2000. – Que se tentou acadar un acordo amigable co alegante, sen que ata o día de hoxe fose posible. – Que a constitución da servidume de paso soterrado non limita nin impide o tránsito que se poida producir no predio. – Que o prexuízo ocasionado no predio será valorado polo Xurado de Expropiación de Galicia. Maria Braulia Adela Elena Pedrido Villasanti, mediante escrito recibido o 11 de abril de 2018, manifesta que non se opón á execución do proxecto se ben o supedita a unha serie de condicionantes, entre outros, o seguinte: – Non se permitirá o paso ou ocupación temporal da finca para a realización dos traballos de vixilancia, conservación e reparación do apoio e da liña indicada. So no caso de que resulte indispensable, Unión Fenosa Distribución, S. A., deberá solicitar autorización escrita ao propietario, no que se detallará a data de paso ou ocupación así como a posible superficie que se vai ocupar. O antedito escrito foille remitido a Unión Fenosa Distribución, S. A. aos efectos oportunos.5 Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.6 Os servizos técnicos da xefatura territorial emitiron informe favorable sobre a dita solicitude. Consideracións legais e técnicas.1 Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015). – Lei 40/2015, do 1 de outubro, de réxime xurídico do sector público (BOE núm.236, do 2/10/2015). –Lei 24/2013, do 26 de decembro, do sector eléctrico (BOE núm.310, do 27/12/2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27/12/2000). – Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 9/06/2014). – Real decreto 842/2002, do 2 de agosto, polo que se aproba o Regulamento electrotécnico para baixa tensión (BOE núm.224, do 18/09/2002). – Real decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 1/02/2017). – Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). – Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232, do 4/12/2015). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o lugar da instalación non se apreciou, nos predios sometidos a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións do promotor, cómpre sinalar: – Non procede atender o condicionado á obra e á servidume proposto por Maria Braulia Adela Elena Pedrido Villasanti, xa que vai en contra do contido do artigo 57 da Lei 24/2014, de 26 de decembro, do Sector Eléctrico e ademais non conta có acordo de Unión Fenosa Distribución.4 No expediente consta un informe favorable dos servizos técnicos desta xefatura territorial. De acordo con todo o indicado, resolvo: 1 Conceder a autorización administrativa previa, a autorización administrativa de construción e a declaración de utilidade pública, en concreto, da instalación de distribución eléctrica indicada.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude coa cal deberá achegar a seguinte documentación: – As declaracións de conformidade relativas ao material ou equipamento e as certificacións ou homologacións, se procede. – Un certificado do director da montaxe en que se garantirá o cumprimento das especificacións do proxecto e prescricións complementarias, se as houber, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo doutras que sexan de aplicación segundo a lexislación vixente, en especial as relativas á ordenación do territorio e ao ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes contado a partir do día seguinte ao da notificación ou publicación, nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015), sen prexuízo de que os interesados poidan interpor calquera outro recurso que se considere pertinente. A Coruña, 7 de xuño de 2018 Isidoro Martínez Arca Xefe territorial da Coruña